Pirìfrasi

La pirìfrasi è na fiura ritòrica ca cunzisti ntâ nu giru di palori ca sèrvunu p'asprìmiri nu cuncettu, discrìviri nu rifirenti o n'azzioni; pirciò câ pirìfrasi, anveci di diri na sula palora o na sula frasi, chista veni sustituita di magni palori o magni frasi.

La pirìfrasi servi: o pi scanzari d'arripètiri nu tèrmini vicinu, o pi rènniri cchiù fàcili la cumprinzioni di na palora, oppuru pi non di diri nta na manera chiara nu tèrmini ca parissi pocu rispittusu e nta st'ùrtimu casu la pirìfrasi veni chiamata eufimismu.

N'asèmpiu di pirìfrasi è la frasi: l'amuri ca movi lu suli e l'àutri stiddi (tuttu stu nzemi di palori sustituisci lu tèrmini Diu);n'àutru asèmpiu di pirìfrasi è la sprissioni: lu rumanzeri milanisi (anveci di diri Manzuni);n'àutru ancora pò ssiri: la culla dô Rinascimentu (sprissioni di cchiù palori pi diri Firenzi) e na pirìfrasi è macari l'ìsula dô suli, pi diri Sicilia.  
catigurìa:ritòrica
catigurìa:linguìstica